Opoziția nu a votat bugetul

Consilierii PNL au votat împotriva bugetului propus de Gabriela Firea, cu două excepții Cristian Olteanu și Kansou Alexandru-Hazem.







”Bugetul Municipiului București pentru 2020 este un buget al subdezvoltării. Pentru al treilea an la rând, dna Firea supraestimează veniturile pentru a-i ”încăpea” toate promisiunile făcute fără acoperire. Rezultatul final este previzibil: plăți restante, diminuări de alocari din ”pix”, încă un an în care bucureștenii nu vor avea parte de progrese semnificative în domenii de interes: infrastructură, mobilitate, combaterea poluării! Vor fi însă bani pentru sinecuri și bâlciuri! Dacă alte orașe se pot lăuda cu performanța de a aduce de două ori și jumătate mai mulți bani din fonduri UE decât din taxe locale, bani pentru dezvoltare, la București, dna Firea ne propune ca peste 75% din bugetul și așa mult supraestimat șă se ducă pe cheltuieli de funcționare. Prin această propunere, conștientă că în câteva luni va pleca de la Primărie, dna Firea lasă moștenire viitorului primar general un măr otrăvit: visteria municipiului goală și sume imense la capitolul plăți restante!”, a declarat consilierul general PNL, Cătălin Deaconescu.





Nici USR nu a aprobat bugetul pe motiv că veniturile sunt supraestimate. Consilierii URS au propus și un amendament, dar nu a fost aprobat.





”Vrem 160 de milioane de lei pentru policlinici și spitale! Ca membru al comisiei de sănătate din Primăria Capitalei am propus alocarea a 160 de milioane de lei pentru finalizarea anul acesta a reabilitării Maternității Bucur și pentru expertizarea și consolidarea a 18 policlinici, între care și Titan, Vitan și Globului din Sectorul 3. La Maternitatea Bucur au fost executați 0 lei, în timp ce în cazul policlinicilor în 4 ani de zile nu au făcut nici măcar studiile de fezabilitate, deși Policlinica Titan este încadrată la clădire cu grad seismic I. Sumele sunt luate de la alocările bugetare pentru bâlciurile și spectacolele doamnei Firea, organizate de Arcub, Creart, Proedus sau PMB. Sănătatea cetățenilor este mai importantă decât exercițiile de imagine ale Gabrielei Firea, ale lui Robert Negoiță și ale celorlalți primari PSD. În 4 ani și respectiv 8 ani de mandat nu au fost în stare să se ocupe real de problemele din spitalele și policlinicile orașului și ale sectorului”, a scria Ana Maria Ciceală, consilier general USR, pe pagina de Facebook.



